ทองจะขึ้นต่อหลังตรุษจีนได้หรือเปล่า
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

...น.พ.กฤชรัตน์ หิรัณยศิริ
สภาพตลาดทองคำในช่วงวันที่ 812 ก.พ. 2553 ราคาทองคำในประเทศปรับตัวสูงขึ้นประมาณ 200 บาท จากระดับ 1.69 หมื่นบาท ในวันจันทร์ มาปิดที่ 1.71 หมื่นบาท ในขณะที่ราคาทองคำระหว่างในสัปดาห์ของต่างประเทศปรับตัวสูงขึ้นต่อเนื่องจากระดับ 1,065 เหรียญสหรัฐ มายืนอยู่ที่ระดับ 1,087 เหรียญสหรัฐ ปรับสูงขึ้นประมาณ 22 เหรียญสหรัฐ แต่ว่าในระหว่างสัปดาห์ราคามีการแกว่งตัวอย่างมากปรับขึ้นและลงผันผวนตลอด ภายใต้แรงกดดันของค่าเงินเหรียญสหรัฐที่ยังคงแข็งค่าขึ้นอย่างต่อเนื่อง ในขณะที่ราคาทองคำในวันพฤหัสบดีและศุกร์ดูจะเหมือนยืนฝืนกระแสการแข็งค่าของเงินเหรียญสหรัฐได้อย่างน่าประหลาดใจ ซึ่งคาดว่าน่าจะเป็นผลจาก Chinese New Year Effect 
วิเคราะห์ทางเทคนิค
ราคาทองคำมี Technical Rebound ขึ้นมา 22 เหรียญสหรัฐ ทำให้ลักษณะทางเทคนิคช่วงสั้นเป็นลักษณะขาขึ้น ราคาดีดกลับขึ้นไปชนแนวต้านสำคัญที่ระดับ 1,100 เหรียญสหรัฐ โดยภาพรวมระยะสั้นมาก รายวันดูจะเป็นการปรับตัวสูงขึ้นอย่างต่อเนื่อง ในขณะที่แนวโน้มระยะกลางและระยะยาวยังดูเป็นขาลงจนกว่าราคาจะขึ้นไปยืนเหนือ 1,105 เหรียญสหรัฐได้ และสามารถยืนได้มากกว่า 2 วัน ราคาทางเทคนิคภาพรวมจึงจะดูดีขึ้น ฉะนั้นนักลงทุนคงจะต้องแยกแยะระหว่างการลงทุนระยะสั้นมากกับการลงทุนระยะยาว ซึ่งจะใช้กลยุทธ์การลงทุนที่แตกต่างกัน
คุณสมบัติของใบรับจองทองที่ถูกต้อง
เนื่องจากใน 1 สัปดาห์ที่ผ่านมามีประชาชนแห่เข้าซื้อทองคำจำนวนมาก ทำให้การผลิตไม่สามารถเสร็จทันตามปริมาณการสั่งซื้อได้ ก็จะมีระยะเวลาในการจองซื้อประมาณ 57 วัน จึงจะได้รับทองคำแท่ง ผมจึงจะแนะนำถึงคุณลักษณะของใบรับจองทองคำ ซึ่งสมาคมค้าทองคำได้พูดคุยและได้รับการเตือนจากกระทรวงพาณิชย์ ให้สมาชิกได้ออกใบจองทองคำมีคุณสมบัติที่ถูกต้อง ดังต่อไปนี้
1.ควรต้องซื้อในร้านทองเท่านั้น และต้องเป็นร้านที่มีชื่อเสียง มีคุณภาพ และเปิดมานาน โดยเฉพาะต้องเป็นสมาชิกของสมาคมค้าทองคำ
2.ในใบจองทองคำหัวกระดาษควรจะเป็นชื่อบริษัทหรือร้านทองนั้นๆ ที่ถูกต้องชัดเจน
3.ระบุชื่อนามสกุลอย่างชัดเจน
4.ระบุรายการซื้อขาย เช่น ทองคำชนิด 96.5% น้ำหนัก 20 บาททองคำ เท่ากับ 304.88 กรัม
5.ต้องระบุยอดเงิน ลักษณะการชำระเงินพร้อมชื่อผู้รับเงิน
กล่าวโดยสรุป คือ ลักษณะใบจองทองที่ดีจะต้องเปลี่ยนมือไม่ได้และมีลักษณะที่เหมือนกับใบเสร็จรับเงินทุกประการ เพื่อที่จะสามารถให้มีผลบังคับใช้ทางกฎหมายได้ โดยผู้ซื้อจะต้องมารับด้วยตนเองพร้อมแสดงหลักฐานบัตรประชาชนที่ถูกต้อง เพื่อป้องกันการหลอกลวงจากมิจฉาชีพใดๆ และขอย้ำว่าจะต้องทำเฉพาะในร้านทองเท่านั้น ไม่มีการทำนอกสถานที่หรือการไปรับจองถึงที่บ้านโดยเด็ดขาด 
สำหรับการลงทุนในทองคำแท่งต้องเป็นการลงทุนระยะยาว ในขณะที่การลงทุนใน Gold Futures เป็นการลงทุนระยะสั้น ซึ่งกลยุทธ์การลงทุน 2 อย่างนี้มีความแตกต่างกัน ในช่วง 12 สัปดาห์ที่ผ่านมานี้ เนื่องจากราคาทองมีความผันผวนและขึ้นลงอย่างรวดเร็ว นักลงทุนที่ไม่มีเวลาติดตามตลาดก็ควรที่จะให้เจ้าหน้าที่ฝ่ายการตลาดของ Broker เป็นผู้เฝ้าและรายงานสถานการณ์ให้ท่านทราบ และควรที่จะศึกษาและอ่าน Pattern ของกราฟราคาทองให้เข้าใจก่อนลงทุน ซึ่งบริษัท Broker ที่ดีก็จะต้องมีเจ้าหน้าที่ฝ่ายการตลาดที่จะพร้อมให้ข้อมูลกับลูกค้าอย่างถูกต้องทั้งราคาทองในประเทศและราคาทองต่างประเทศ เพื่อให้นักลงทุนสามารถตัดสินใจลงทุนได้อย่างถูกต้อง